钦定古今图书集成/明伦汇编/氏族典/第105卷 > 《廖用贤尚友录》 > 裴嶷
## 钦定古今图书集成/明伦汇编/氏族典/第105卷 > 《廖用贤尚友录》 > 裴嶷

按《晋书裴嶷传》：“嶷字文冀，河东闻喜人。清方有干略，
累迁至中书侍郎，转给事黄门郎，荥阳太守。属天下
乱，嶷兄武先为元菟太守，嶷遂求为昌黎太守。至郡
久之，武卒，嶷被征，乃将武子开送丧俱南。既达辽西，
道路梗塞，乃与开投廆。时诸流寓之士见廆草创，并
怀去就。嶷首定名分，为群士启行。廆甚悦，以嶷为长”
史，委以军国之谋。及悉《独官》寇逼城下，廆问策于嶷，
遂陷寇营。廆威德于此甚振。将遣使献捷于建邺，妙
简行人，令嶷将命。使还，出为辽东相，转乐浪太守。